cy tr ceb cy kw ast es cy en cy cy cy fi cy en cy en es ca cy en ca pl cy en cy cy cy cy fi es es en cy cy cy cy en cy en cy en
Mae Clwb y Werin yn cyfarfod yn Neuadd Gymuned Talsarnau bob pnawn Llun, rhwng 1.30 a 3.40 o'r gloch, ar wahan i wyliau Banc, lle mae croeso cynnes i bawb ymuno.  Does dim cyfyngu ar oedran, ond mae rhan fwyaf o'r aelodau dros yr hanner cant.  Telir £2.00 y tro am ddod i'r Clwb, a 50c. am y raffl.  Chwaraeir 'bingo' ar ddiwedd pob sesiwn a cheir gwobrau da yn y raffl a'r bingo.
Bwriad y Clwb yw i bawb fwynhau eu hunain, i gymryd rhan yn y chwaraeon a chymdeithasu.  Mae'n bosib chwarae gemau o gardiau a dominos, hefyd chwarae bowlio, ond y prif atyniad yw chwarae sgrabl - a hynny'n Gymraeg a Saesneg, gyda phedair gem ymlaen ar yr un pryd.  Mae hyd at 18 o aelodau'n mynychu'r Clwb ac yn mwynhau paned a bisged, neu gacen weithiau, os bydd rhywun yn dathlu penhblwydd arbennig!, yn ystod y prynhawn, a buan iawn mae'r amser yn mynd heibio wrth i bawb fwynhau eu hunain mewn lle cyfforddus braf.  Mae'n drefn hefyd i fynd allan ddwywaith y flwyddyn am bryd o fwyd - fel arfer yn ystod yr haf ac yna cael cinio 'Dolig a bydd y Clwb yn talu am y bwyd i bawb.  Cefnogir lleoedd bwyta lleol yn Nhalsarnau a chaffi'r Pwll Nofio yn Harlech.
Mae'r arian sydd dros ben i gyd yn mynd at gynnal y Neuadd Gymuned i geisio helpu sicrhau bod y bydd cyfleusterau ardderchog y neuadd yn cael eu parhau i'r dyfodol.
Cofiwch am y Clwb fel rhywle i fynd ar bnawn Llun - haf neu aeaf!
Site Design: Deudraeth Cyf Supporting Communities